text: Nyt tip i sagen om frarøvede Oswald
  09 juli 2017 kl. 07.23
  Efter gårdsdagens eftersøgning af den frarøvede hund Oswald, ringede en person og sagde, at vedkommende havde hunden på sin adresse. Men det passer formentligt ikke. 
  I går var Lotte Loft på gaden for at uddele flyers i forsøget på at finde sin frarøvede hund, Oswald. Det førte til et tip, som kunne være altafgørende i sagen. En person ringede i aftes og sagde, at vedkommende havde Oswald på sin adresse. Problemet er bare, at de nu ikke kan få fat i personen igen.
  - Det har været noget af en karruseltur, siger Lotte Loft til TV SYD.
  Lotte Loft: "De tænker ikke på andres følelser, og det giver bare én et dunk i nødden."
  - Men det har nok kun noget med dusøren at gøre, siger Lotte Loft. Dusøren er nemlig på 12.000 kroner, hvis man kommer med det afgørende tip. Derfor regner Lotte Loft med, at opkaldet ikke havde noget på sig, men at personen kun var interesseret i dusøren.
  - De tænker ikke på andres følelser, og det giver bare én et dunk i nødden, slutter Lotte Loft.
  
  